சீசியம் பாசுபைடு

சீசியம் பாசுபைடு (Caesium phosphide) என்பது Cs2P5. என்ற என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சீசியம், பாசுபரசு,  ஆகிய தனிமங்கள் சேர்ந்து இச்சேர்மம் உருவாகிறது.

தயாரிப்பு
வெற்றிடத்தில் தனிம பாசுபரசையும்  சீசியத்தையும் சுடுகலனில் சூடுபடுத்துவதால் சீசியம் பாசுபைடு உருவாகும்.:
2Cs + 5P -> Cs2P5 
இதேபோல உருகியநிலை பாசுபரசை சீசியம் ஐதரைடுடன் வினைபுரியச் செய்தாலும்  சீசியம் பாசுபைடு உருவாகும்.
2CsH + 5P -> Cs2P5 + H2↑

இயற்பியல் பண்புகள்
சீசியம் பாசுபைடு நாற்கோண கட்டமைப்புடன் P41 என்ற இடக்குழுவில்  மஞ்சள் நிறப் படிகங்களை உருவாக்குகிறது.  இது 300 ° செல்சியசு வெப்பநிலைக்கு வெப்பமடையும் போது பழுப்பு நிறமாகவும், திரவ நைட்ரசனுடன் சேர்த்து குளிர்விக்கும்போது நிறமற்றதாகவும் மாறும்.

மந்த வாயு வளிமண்டல சூழலில் 650 °செல்சியசு வெப்பநிலைக்கு வெப்பமடையும் போது சிதைவடையும். 

திரவ அமோனியாவில் சீசியம் பாசுபைடு கரையும். 

வேதியியல் பண்புகள்
தண்ணீருடன் வினைபுரியும்போது பாசுபீனையும்  ஐதரசனையும் விடுவிக்கிறது.

மேற்கோள்கள்

பகுப்பு:சீசியம் சேர்மங்கள்
பகுப்பு:பாசுபைடுகள்